તેમની હાલની ઓફીસના રિનોવેશન માટે અને નવીબ્રાન્ચ ઓફીસ ખોલવા માટે, સોફ્ટવેર અને હાર્ડવેર ખરીદવા, કેટલીક લોનનું રિપેમેન્ટ કરવા, કાર્યકારી મૂડી અને સામાન્ય કોર્પસ ફંડની જરૂરિયાત માટે અંશતઃ ફંડ એકત્રિત કરવા માટે માટે આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૪૨૭૮૦૦૦ ઈકવીટી શેર, શેર દીઠ રૂ. ૩૭ થી રૂ. ૪૦ ભાવથી ઓફર કરીને રૂ. ૧૫.૮૩ કરોડથી રૂ. ૧૭.૧૧ કરોડ એકત્રિત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૨૮.૦૩.૨૦૧૮ ના રોજ ખુલશે અને તા. ૦૫.૦૩.૨૦૧૮ના રોજ બંધ થશે. ઓછામાં ઓછી અરજી ૩૦૦૦ શેર્સ માટે અને તેના પછીના ગુણાંકમાં કરવાની રહેશે. ફાળવણી પછી તેમના શેર એન એસ ઈ એસ ઈ એસ એમ ઈ પર લીસ્ટ થશે. આ ઈસ્યુ, ઈસ્યુ પછીની તેમની ભરપાઈ થયેલ મૂડીના ૩૦.૧૯ ટકા હિસ્સો આપશે.શરુઆતમાં ભાવોભાવ શેર આપ્યા પછી તેમણે બીજા શેર રૂ. ૧૪૫૪૧ના ભાવે આપેલ. તેમણે સપ્ટેમ્બર ર૦૧૭ માં એક શેર પર ૮૦૦ બોનસ શેર આપેલ હતા. પ્રમોટરો દ્વારા સંપાદિત શેરની સરેરાશ કિંમત શેર દીઠ રૂ. ૦.૦૧ છે. આ ઈસ્યુ પછી તેમની હાલની ભરપાઈ થયેલ મૂડી જે રૂ. ૯.૮૭ કરોડ છે તે વધીને રૂ. ૧૪.૧૭ કરોડ થશે.